Klaas Tuinstra
Klaas Tuinstra (Sint-Anne, 10 febrewaris 1945 – dêre, 2 febrewaris 2022) wie in Nederlânsk politikus fan Frysk komôf út namme fan de ARP en letter it CDA.

Karriêre 
Tuinstra wie in Frysk Twadde Keamerlid fan it CDA dy't as aktuaris (fersekeringswiskundige) oplaat wie en syn politike karriêre begûn by ARJOS. Al mei jonge jierren wie er polityk aktyf as ARP-riedslid fan It Bilt en as Frysk Steatelid. Hy wurke by in fersekeringsmaatskippij en wie letter bedriuwsanalist. 
Yn 'e Twadde Keamer wie er wurdfierder op ûnderskate terreinen dy't gearhongen mei ynkommens en finansiering.

Tuinstra wie yn de jierren njoggentich adviseur fan it Wittenskiplik Ynstitút foar it CDA op it mêd fan finansjeel- en sosjaal-ekonomyske fraachstikken. Syn rapporten leine mei de basis foar de herfoarmingsaginda fan de kabinetten-Balkenende.

ARP-politikus
CDA-politikus
Frysk gemeenteriedslid
Twadde Keamerlid
Biltsk persoan
Persoan berne yn Sint-Anne
Persoan berne yn 1945
Persoan stoarn yn 2022